धूं-धू्ं जलती मशीन
गुपचुप तरीके से बोरवेल खुदवा रहा था, हादसे से खुली पोल
घंटे की मशक्कत के बाद पाया काबू
बोरिंग करते कम्प्रेशर में आग, सब कुछ खाक
ग्रामपंचायत झाड़ली की ढाणी माल्यावाली में सोमवार सवेरे बोरवेल करते समय कम्प्रेशर मशीन में अचानक आग लग गई। लोगों ने उसे बुझाने का प्रयास किया लेकिन बढ़ती आग को देखकर पुलिस एवं प्रशासनिक अधिकारियों को सूचना दी। प्रशासन ने दमकलों को घटनास्थल पर बुलाया लेकिन तब तक सुबकुछ जल गया था। सूचना पर श्रीमाधोपुर एसडीएम आलोक सैनी, नायब तहसीलदार जगमालसिंह यादव एवं थोई थाना पुलिस पहुंची।
माल्यावाली में सोमवार को बोरवेल किया जा रहा था। बोरवेल करने वाली मशीन के कम्प्रेशर में सवेरे करीब 9 बजे अचानक आग लग गई। लपटों को देखकर बोरवेल मशीन के कार्मिक एवं आसपास के लोग घरों से पानी की बाल्टी एवं मटके लेकर आग को बुझाने का प्रयास करने लगे लेकिन कम्प्रेशर मशीन की आग ने देखते ही देखते बड़ा रूप ले लिया। सूचना पर करीब 11 बजे पहुंची शाहपुरा, नीमकाथाना रींगस की दमकलों ने तीन घंटे की मशक्कत के बाद आग पर काबू पाया।
घटना के बाद उच्चाधिकारियों के निर्देशानुसार झाड़ली हल्का पटवारी धन्नाराम ने पुलिस थाने में मामला दर्ज करवाया। उन्होंने बताया कि झाड़ली की भूमि खसरा नबंर 3896 राजस्व रिकॉर्ड में खातेदार मदन, नारायण, रामजीलाल पुत्र हनुमान सहाय हिस्सा 3/4 सुस्ती देवी प|ी छीतर, रोहिताश, फूलचंद, सुवालाल, राजेंद्र, मुकेश पुत्र छीेतर माली के नाम दर्ज है। इस भूमि में खातेदारों द्वारा भूमि पर गुपचुप से बोरवेल करवाया जा रहा था। बोरवेल मशीन की कम्प्रेशर मशीन में आग लगने से जल गई। बोरवेल मशीन अजीतगढ़ स्थित महादेव बोरवेल कम्पनी की है जिसका मालिक श्रवण कुमार भावरिया है। प्रशासन ने दमकल समय पर नहीं बुलाई होती तो काफी जनधन की हानि हो सकती थी। पुलिस ने बोरवेल मशीन मालिक श्रवण कुमार भावरिया एवं खातेदारों के खिलाफ मामला दर्ज कर लिया है।
फिर अखरी दमकल की कमी
अजीतगढ़समेत अासपास के इलाकों में हमेशा आग लगने की घटनाएं होती रहती है। दमकल शाहपुरा, नीमकाथाना या रींगस से बुलानी पड़ती है जो काफी दूर होने से देरी से पहुंचती है। लिहाजा फिर कस्बे में दमकल देने की मांग ने जोर पकड़ा है।
खुदाईनियमानुसार नहीं
श्रीमाधोपुरएसडीएम आलोक सैनी ने बताया कि झाड़ली की ढाणी में कुछ लोग अपनी खातेदारी की कृषि भूमि पर बगैर अनुमति से बोरवेल खुदवा रहे थे। खुदाई नियमानुसार गलत है। अजीतगढ़ नायब तहसीलदार को बोरवेल मशीन कम्पनी मालिक, खातेदार के खिलाफ मामला दर्ज करवाने के निर्देश दे दिए है।
कम्प्रेशर मशीन में लगी आग के दौरान गैस रिसाव के चलते डीजल टैंक पर दबाव बन गया तथा लोहे की चद्दर हट जाने से डीजल बाहर फैल गया अन्यथा डीजल टैंक आग से ब्लास्ट होता तो आसपास के इलाके में बड़ा हादसा हो सकता था। ग्रामीणों एवं बोरवेल मशीन कार्मिकों ने भी आग बुझाने के दौरान कम्प्रेशर मशीन में रखे रसोई गैस के तीन बड़े काॅमर्शियल सिलेंडरों को गाड़ी से उतार कर काफी दूर डाल दिया। दोनों ही स्थितियों में जबरदस्त ब्लास्ट हो सकता था। हादसे में आसपास के पेड़, बिजली तार, मीटर, मकानों की छतों पर रखी पानी की टंकिया भी कबाड़ हो गई। कानाराम सैनी के नए मकानों पर आरसीसी डलवाने के लिए लकड़ी के बल्ली-फंटे भी जल कर नष्ट हो गए।
अजीतगढ़. ग्रामझा़ड़ली की ढाणी माल्यावाली में घटनास्थल पर उपस्थित लोग।
hne_Deva hin_Deva hin_Deva mag_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva